ET
L 303/4
Euroopa Liidu Teataja
23.11.2022
(8)
Seoses jakobi kammkarbi (Pecten jacobaeus) ja kukk-karplastega (Venerupis spp.) rõhutas STECF, et jakobi kammkarbi (Pecten jacobaeus) kohta on esitatud täiendavaid tõendeid.
Komisjon tunnistab, et nende kahe liigi ja muude sarnaste karbiliikide kohta, mis on püütud mehhaniseeritud tragidega teistes merepiirkondades, on olemas teaduslikud uuringud ja publikatsioonid, mida STECF on varem hinnanud.
Seoses sarnasustega Vahemere lääneosa jakobi kammkarbi (Pecten jacobaeus) ja kukk-karplastega (Venerupis spp.) tuleb kõnealuste liikide puhul arvesse võtta nende võimalikku kõrget ellujäämismäära, kuid nõuda liikmesriikidelt uuringute tegemist Vahemere lääneosas.
(9)
Kuna tõendid jakobi kammkarbi (Pecten jacobaeus) ja kukk-karplaste (Venerupis spp.) ellujäämismäära kohta ei ole veenvad ning STECF jõudis järeldusele, et nende karbiliikide ellujäämismäära kohta Vahemere lääneosas tuleb esitada täiendavaid teaduslikke tõendeid, leiab komisjon, et erandit tuleks pikendada vaid lühikeseks ajaks.
Seepärast peaksid asjaomased liikmesriigid esitama STECFile hindamiseks asjakohased teaduslikud tõendid.
(10)
Asjaomased liikmesriigid kinnitasid 8. juuli 2022. aasta ajakohastatud ühises soovituses uuesti oma kohustust kasutada rohkem erinevaid püügivahendeid (nagu nähakse ette praegustes uurimiskavades), et vähendada ja piirata soovimatut püüki ning eelkõige kalavarude kaitseks kehtestatud alammõõdust väiksemate isendite püüki.
(11)
Lisaks sellele kohustusid liikmesriigid 8. juuli 2022. aasta ajakohastatud ühises soovituses kindlaks määrama täiendavad püügikeelualad, et vähendada noorkalade suremust, kui on tõendeid noorkalade suure kontsentratsiooni kohta.
(12)
8. juuli 2022. aasta ajakohastatud ühises soovituses väljapakutud meetmed on kooskõlas määruse (EL) nr 1380/2013 artikli 15 lõike 4 punktiga b, artikli 15 lõike 5 punktiga b ning artikli 18 lõikega 3.
Seepärast tuleks delegeeritud määrust (EL) 2021/2066 vastavalt muuta.
(13)
Kuna käesoleva määrusega ettenähtud meetmed mõjutavad otseselt liidu laevade kalapüügihooaja kavandamist ja seonduvat majandustegevust, peaks käesolev määrus jõustuma kohe pärast selle avaldamist.
Seda tuleks siiski kohaldada alates hilisemast kuupäevast,
ON VASTU VÕTNUD KÄESOLEVA MÄÄRUSE:
Artikkel 1 Delegeeritud määruse (EL) 2021/2066 artiklit 3 muudetakse järgmiselt.
a) lõike 1 punktid a, b ja c asendatakse järgmisega: „a) mehhaniseeritud tragidega püütud (HMD) jakobi kammkarp (Pecten jacobeus) kuni 31. detsembrini 2023; b) mehhaniseeritud tragidega (HMD) püütud kukk-karplased (Venerupis spp.) kuni 31. detsembrini 2023; c) mehhaniseeritud tragidega (HMD) püütud veenuskarbid (Venus spp.) kuni 31. detsembrini 2024;“ b) lõige 3 asendatakse järgmisega: „3.
Liikmesriigid, kellel on otsene majandamishuvi kalapüügi suhtes Vahemerel, esitavad komisjonile 1. maiks 2022 ja 2023 täiendavad andmed tagasiheite kohta ning lõike 1 punktides a ja b sätestatud erandi toetuseks kõik muud asjakohased teaduslikud tõendid.
STECF hindab andmeid ja teavet hiljemalt 31. juuliks.“
Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas.